Seepblinkblaar is 'n middelmatig-klein, immergroen boom met 'n regop, meerstammige groeiwyse en 'n nie-agressiewe wortelstelsel. Sy blommetjies en vruggies is klein en dus nie morsig nie. Die boom het lanset-vormige, glansende, heldergroen blare. Noltea africana is effens rypgevoelig en benodig 'n matige hoeveelheid water. Seepblikblaar (blare en takkies van die boom was eens gebruik om seep te maak, vandaar die volksnaam) is geskik vir die klein en selfs baie klein tuin. Plant dit as skermbome om 'n onooglike muur te verskans of om privaatheid te skep.